**Návrh VZN vyvesený na úradnej tabuli v obci Mestisko dňa : 07.11.2012- 22.11.2012**

**VZN vyvesené na  úradnej tabuli obce Mestisko dňa : 24.11.2012**

Obecné zastupiteľstvo v  Mestisku na základe § 6 zákona SNR č. 369/1990 Zb. o obecnom zriadení v znení neskorších predpisov a zákona č. 582/2004 Z. z. o miestnych daniach ,  poplatku za komunálne odpady a drobné stavebné odpady  **v y d á v a** pre územie obce Mestiskototo

**V Š E O B E C N É**   **Z Á V Ä Z N É N A R I A D E N I E**

**č. 1/2012**

**o miestnych daniach , o  poplatku za komunálne odpady, drobné stavebné odpady**

**obce Mestisko**

**I. časť**

**ÚVODNÉ USTANOVENIA**

**článok 1**

1/ Toto všeobecné záväzné nariadenie / ďalej len „ VZN “ / upravuje podrobne podmienky ukladania miestnych daní , poplatku za komunálne odpady a drobné stavebné odpady a sadzobníku poplatkov za prenájom majetku obce / ďalej len „ miestne dane a miestny poplatok “ / na území obce Mestisko.

2/ Obec Mestisko na svojom území ukladá tieto miestne dane :

a/ daň z nehnuteľností

b/ daň za psa

c/ daň za užívanie verejného priestranstva

3/ Obec Mestisko na svojom území ukladá poplatok za komunálne odpady a drobné

stavebné odpady a sadzobník poplatkov za prenájom majetku obce.

4/ Zdaňovacím obdobím miestnych daní , poplatku za komunálne odpady a drobné

stavebné odpady a sadzobník poplatkov za prenájom majetku obce je kalendárny rok.

**II. časť**

**MIESTNE DANE**

**článok 2**

**Daň z nehnuteľností**

Daň z nehnuteľností zahŕňa :

a/ daň z pozemkov

b/ daň zo stavieb

c/ daň z bytov a z nebytových priestorov v bytovom dome

**článok 3**

**Daň z pozemkov**

1/ Všeobecná ročná sadzba dane z pozemkov pre **fyzické osoby** je pre jednotlivé druhy pozemkov nasledovná :

a/ orná pôda, ovocné sady 0,50%

b/ trvalo trávnaté porasty 0,50%

c/ záhrady 0,35%

d/zastavané plochy a nádvoria 0,35%

e/ stavebné pozemky 0,35%

f/ ostatné plochy okrem stavebných pozemkov 0,35%

g/ lesné pozemky 0,50%

2/ Všeobecná ročná sadzba dane z pozemkov pre **právnické osoby** je pre jednotlivé druhy pozemkov nasledovná :

a/ orná pôda, ovocné sady 0,50 %

b/ trvalo trávnaté porasty 0,50 %

c/ záhrady 0,40 %

d/zastavané plochy a nádvoria 0,40 %

e/ stavebné pozemky 0,40 %

f/ ostatné plochy okrem stavebných pozemkov 0,40 %

g/ lesné pozemky 0,50 %

**článok 4**

**Daň zo stavieb**

1/ V časti obce Mestisko je sadzba dane zo stavieb nasledovná :

a/stavby na bývanie a ostatné stavby tvoriace príslušenstvo hlavnej stavby 0,040 €

b/stavby na pôdohospodársku produkciu, skleníky, stavby využívané na skladovanie

vlastnej pôdohospodárskej produkcie, stavby pre vodné hospodárstvo okrem

stavieb na skladovanie inej ako vlastnej pôdohospodárskej produkcie a stavieb na

administratívu 0,040 €

c/stavby rekreačných a záhradkárskych chát a domčekov na individuálnu rekreáciu 0,400 €

d/samostatne stojace garáže a samostatné stavby hromadných garáži a stavby určené

alebo používané na tieto účely, postavené mimo bytových domov 0,200 €

e/priemyselné stavby a stavby slúžiace energetike, stavby slúžiace stavebníctvu

okrem stavieb na skladovanie a administratívu 0,400 €

f/stavby na ostatnú podnikateľskú a zárobkovú činnosť, skladovanie a administratívu,

pri administratívnych budovách, ktoré slúžia aj na iné účely, sa uplatní táto sadzba

dane , ak sa budova využíva prevažne na administratívne účely 0,400 €

g/ostatné stavby 0,100 €

2/ Sadzba dane pri viacpodlažných stavbách sa zvyšuje za každé ďalšie podlažie okrem prvého nadzemného podlažia o príplatok 0,020 €

**článok 5**

**Daň z bytov**

1/ Ročná sadzba dane z bytov je 0,11 € za každý aj začatý m2 zastavanej plochy bytu

a nebytového priestoru.

**článok 6**

**Oslobodenie od dane a zníženie dane**

1/ Podľa miestnych podmienok v obci Mestisko sa znižuje daň zo stavieb na bývanie, daň z pozemkov a daň z bytov takto:

a/ vo vlastníctve občanov s ťažkým zdravotným postihnutím , držiteľov preukazu občana s ťažkým zdravotným postihnutím s potrebou sprievodcu, ako aj prevažne alebo úplne bezvládnych občanov, ktoré slúžia na ich trvalé bývanie o 25 %.

2/ Podľa miestnych podmienok v obci Mestisko sa od dane zo stavieb, daň z pozemkov a dane z bytov oslobodzujú tieto stavby a pozemky :

a/ stavby alebo byty, ktorých využitie je obmedzené z dôvodu rozsiahlej rekonštrukcie, stavebnej

uzávery.

b/ cintoríny

c/ močiare

d/ parky

Daň sa nevyrubuje a nevyberá ak je nižšia ako 3,00 €.

**článok 7**

**Daň za psa**

1/ Daňovníkom je fyzická osoba alebo právnická osoba, ktorá je vlastníkom psa alebo držiteľom psa , ak sa nedá preukázať kto psa vlastní.

/2/ Základom dane je počet psov.

/3/ Sadzba dane je 3.20 € za jedného psa a kalendárny rok .

/4/ Spôsoby vyberania dane :

a/ v hotovosti do pokladne obecného úradu alebo priamo v banke na účet obce

**článok 8**

**Daň za užívanie verejného priestranstva**

1/ Verejným priestranstvom na účely tohto VZN sú verejnosti prístupné pozemky vo vlastníctve obce Mestisko, ktorými sa rozumejú nasledovné miesta :

a/  všetky vedľajšie miestne cestné komunikácie v celej svojej dĺžke a v šírke od krajnice po krajnicu,

b/ upravené plochy pri dvore obecného úradu, kultúrneho domu,

c/ všetky neknihované parcely v intraviláne obce,

2/Predmetom dane za užívanie verejného priestranstva je osobitné užívanie verejného priestranstva

3/ Osobitným užívaním verejného priestranstva sa podľa tohto VZN rozumie :

a/ umiestnenie zariadenia slúžiaceho na poskytovanie služieb,

b/ umiestnenie stavebného zariadenia, predajného zariadenia, zariadenia cirkusu, zariadenia

lunaparku a iných atrakcií,

c/ umiestnenie skládky ,

d/ trvalé parkovanie vozidla

4/ Daňovníkom je fyzická alebo právnická osoba , ktorá verejné priestranstvo užíva.

5/ Základom dane za užívanie verejného priestranstva je výmera užívaného verejného priestranstva v m2.

6/ Sadzba dane za užívanie verejného priestranstva – parkovisko OcÚ je 0,34 € , za m2 a každý aj začatý deň.

7/ Daňová povinnosť vzniká začatím užívania verejného priestranstva a zaniká ukončením užívania verejného priestranstva.

**III. časť**

**Poplatky**

**článok 9**

**Poplatok za komunálne odpady, drobné stavebné odpady**

1/ Sadzba poplatku je :

a/ 0,022 € za každú osobu v domácnosti a kalendárny deň – trvalý pobyt

0,022 € za každú osobu v domácnosti a kalendárny deň – prechodný pobyt

b/ podnikatelia ( podn. Subjekty) 0,0970 € na osobu a kalendárny deň

2/ Poplatok vyrubí obec rozhodnutím.

3/ Splatnosť poplatku, vrátenie , zníženie

a/ splatnosť poplatku je posledný deň v kalendárnom roku

4/ Obec odpustí poplatok pre poplatníka na základe jeho žiadosti každoročne za obdobie , za ktoré poplatník preukáže, že :

a/ sa v určenom období dlhodobo zdržiaval alebo zdržiava v zahraničí a to najmenej 90 po sebe nasledujúcich dní a preukáže to písomným potvrdením o pobyte v zahraničí alebo posúdením starostu obce.

5/ Obec poplatok zníži podľa najnižšej sadzby za obdobie , za ktoré poplatok obci preukáže na základe nasledovných podkladov , že je :

a/ študentom denného štúdia / VŠ, SŠ /, študujúcim mimo miesta trvalého bydliska s prechodným pobytom 2/3 z výšky poplatku stanoveného pre poplatníka po predložení dokladov k nahliadnutiu o návšteve školy alebo ubytovacieho preukazu.

6/ Starosta obce môže po súhlasnom vyjadrení komisie pre kontrolu financií a majetku obce na zmiernenie alebo odstránenie tvrdosti zákona a tohto VZN v jednotlivých prípadoch poplatok znížiť aj pod najnižšiu sadzbu uvedenú v § 78 zákona alebo môže poplatok aj odpustiť.

**IV. časť**

**Spoločné a záverečné ustanovenia**

**článok 10**

**Spoločné ustanovenia**

/1/ Správu miestnych daní a  poplatku vykonáva obec Mestisko prostredníctvom starostu obce a poverených zamestnancov obce Mestisko.

**článok 11**

**Záverečné ustanovenia**

/1/ Pokiaľ v tomto Všeobecne záväznom nariadení nie je potrebnejšia úprava , odkazuje sa na zákon č. 582/2004 Z. z. o miestnych daniach a  poplatku za komunálne odpady a drobné stavebné odpady a zákon č. 563/2009 Z. z. o správe daní a poplatkov v znení neskorších predpisov.

/2/ Na tomto Všeobecne záväznom nariadení obce Mestisko sa uznieslo obecné zastupiteľstvo v Mestisku dňa 23.11.2012

/3/ Dňom účinnosti tohto Všeobecne záväzného nariadenia sa zrušuje Všeobecné záväzné nariadenie obce Mestisko zo dňa 16.12.2011 o miestnych daniach a poplatkoch.

/4/ Zmeny a doplnky tohto Všeobecné záväzného nariadenia schvaľuje obecné zastupiteľstvo v  Mestisku na svojom zasadnutí.

/5/ Toto Všeobecné záväzné nariadenie nadobúda účinnosť dňom 01.01.2013

V Mestisku dňa 23.11.2012

-------------------------------

starosta obce

**PRÍLOHA č. 1**

**k VZN č.02/2011 obce Mestisko o  miestnych daniach.**

V zmysle prílohy č. 1, 2 k zákonu č. 582/2004 Z. z. v znení zákona č. 465/2008 Z.z. hodnota pozemkov v  eurách/m2

**Obec s počtom obyvateľov k  1. januáru príslušného zdaňovacieho obdobia do 1 000 obyvateľov**

* Stavebné pozemky - 13,27 €
* Záhrady - 1,32 €
* Zastavené plochy a nádvoria - 1,32 €
* Ostatné plochy - 1,32 €

**Zbierka zákonov č. 465/2008 čiastka 170 strana 4069 hodnota pozemkov v eurách/m2 podľa okresov a katastrálneho územia**

Kód KÚ 836761 Mestisko

* Orná pôda - 0,2917
* Trvalo travanate porasty - 0,0634

Ladislav Vaňko

Starosta obce